Unetud ööd on paljude emade jaoks valus teema! Põhjalik õpetus, kuidas mudilane lõpuks ometi öö läbi magama õpetada - DELFI Naistekas\nKatkend raamatust Anna Bõkova raamatust "Iseseisev laps ehk kuidas saada "laisaks emaks"" kirjastuselt Varrak.\nUnetud ööd on paljude emade jaoks valus teema. Ma rääkisin eespool oma pojast Sašast (kas te mäletate, et ta voolis dinosauruseid?) ja kellelegi võib jääda mulje, et ta oli sünnist saadik musterlaps. Oleks see ometi niiviisi olnud … Kui ta oli kuuekuine, võisin ma kotti pea alla pannes pargipingil magada, kuni Saša - milline õnn! - vankris magas …\n„Ema, aga millal ta magama hakkab?“ pärisin ma meelt heites omaenda emalt. Ma olin vanematel külas ja viiekuine poeg - mitte Saša, vaid Arseni - ajas mind öösel juba neljandat korda üles.\n„Kasvab suuremaks ja hakkabki magama. Ja kuidas veel magama. Sa ei suuda teda äratada! Eriti veel kaheksandas klassis esimesse tundi jõudmiseks - siis on teda voodist välja saada lausa ebareaalne!”\nPadi võib tekitada pingeid ja kaelavalu! Kui sinu padi ei läbi seda surumistesti, on aeg soetada uus (2) 11.04.2019\nUne-Matina on võimalik kasutada mõnda pehmet mänguasja. Kui lapsel on niisugune mänguasi, uinub ta sellega kergesti suvalises kohas. Mänguasja võib muuseas võtta kaasa nii reisile kui ka lasteaeda. Ma soovitan teil koguni osta kaks ühesugust mänguasja ja ühe nendest ära peita. Sest kui Une-Matist mänguasi kaotsi läheb (te näiteks unustasite selle kogemata hotelli), mängitakse teile maha ehtne tragöödia. Aga nüüd me asendame selle varuleluga ja magame rahulikult …\nEhkki harva, aga vahel siiski tekib lapsel isiklik ajend magada vanematest eraldi: „Ma olen suur! Ma magan üksi!” Täiendavaks stiimuliks võib saada magamispaiga soovikohane sisustamine. Te ostate koos lapsega voodipesu: „See on ainult minu oma! Emal ja isal sellist ei ole!” Koos valite välja mugava padja. Ja ostate mingeid manuseid - sümpaatse öölambi, helendavaid tähekesi lakke ja häid unenägusid toova talismani. „Kadestage” oma last heasüdamlikult, sest see meeldib talle.\nMida ei tohi teha - ei tohi last voodisse panna ja teda sinna nutma jättes lahkuda. Et las nutab esimesel päeval mõne tunni ja uinub. Teisel päeval nutab võib-olla tunni ja võib-olla kaks. Pikapeale nutmise aeg lüheneb ja laps õpib ise oma voodis magama jääma. See on ju imetore, eks! Kõigest üksainus nädalake lapse nuttu kannatada! Ma pean võimalikuks, et see meetod võib tulemusi anda. Kuid omaenda laste peal ei riskiks ma seda eales rakendada. On raske isegi kujutleda, millise psühholoogilise trauma võib see lapsel põhjustada. Kujutage endale ette pisipõnni emotsioone, kui ta kutsub südantlõhestavalt nuttes enda juurde vanemaid, kes aga jäävadki tulemata. On oluline vahe selles, miks laps nutmise lõpetab. Kas seepärast, et miski ei tee talle muret, või seetõttu, et kutsumine on tulutu, sest nagunii ei tule ju kedagi. Teine variant teeb isiklikult mind väga kurvaks ja ärevaks.


Regina Viljasaar. Üksikule vähenõudlikule inimesele | EHITUSKUNST\nRegina Viljasaar. Üksikule vähenõudlikule inimesele\nJaapanlased on peened. Hiljuti avastasid Lääne kunstikriitikud, et Jaapani kodutud ehitavad parkidesse ja jõgede äärde kergeid traditsioonilistele zen-budismi põhimõtetele rajatud majakesi. Politsei perioodiliste puhastusreidide ajal rullitakse eluase kokku, võetakse oma kameeliataimed ja bonsaid kaasa ning oodatakse, kuni saab maja uuesti püsti panna.\nMargit Mutso on ajakirjanduses rääkinud oma soovist, et peale kodutute eluks vajalikuga varustamise annaks ehitatavad eluasemed värvi juurde ka linnaruumile. „Nad peaks head välja nägema ja püüdma pilku, […] sul on koht, kus pikali visata, et sul ei ole külm, et sind ei lööda hommikul tänavale, et sul oleks oma väike kodu. Sellise eluaseme ehitamine peaks võtma minimaalselt energiat, minimaalselt raha ja ta peaks pakkuma elementaarseid elamistingimusi.“ Linnas oleks need atraktsioonid, mida ühtlasi on võimalik kasutada ka majutuseks. Kodutud teevad kergemaid töid, linn hoolitseb kulude eest. Vaadates kodutuse peamisi põhjuseid – pikaaegset vaesust, perekondlike ja ühiskondlike sidemete ning hariduse ja tööoskuste puudumist, koduvägivalda, rasket haigust, alkoholi- ja narkosõltuvust, odavate elukohtade ja äraelamist võimaldavate töökohtade nappust ning sotsiaalsüsteemi kokkuhoiupoliitikat –, oleks siinses variandis piisavalt potentsiaali lahenduste pakkumiseks. Miks mitte seda siis proovida?\nHispaanias, mis jahmatab iga päev prügimäele mineva toidu suurte kogustega, said noored prügikastides sorteerijad hiljuti 120 eurot trahvi „prügiga manipuleerimise“ eest.\nKodutud inimesed on ühiskonnale väga kulukad. Nende tänavale jätmine läheb rohkem maksma kui neile kõigile peavarju ehitamine. Pidevalt läheb vaja kulukaid ühiskondlikke teenuseid: esmaabi, päästeteenistust, psühhiaatrilist ravi, haigla- ja vanglakohti. Kulutused aina kasvavad, sest inimesed jäävad tsüklisse, kus kriis ja abi aina vahelduvad. Nad on sõltuvuses süsteemist, mis on mõeldud vaid hädaolukordadeks. Ka slummid on ääretult ressursse raiskavad kooslused ja suured hädadeallikad. Sestap oleks säästliku tuleviku nimel samuti olulised projektid, mis toovad inimesed tänavailt ära ja leiavad neile rakenduse. Riigi raha ja inimeste raiskamise asemel saaks kasutada kohalikku tööjõudu loodussäästlike toodete/teenuste valmistamiseks, vabatahtlikkuse alusel ja inimestele võimalust andes saaks ilmselt üles ehitada süsteemi, mis töötaks ja kasvaks, ilma et see millegi arvelt tuleks.\nMilanos oli sel kevadsuvel üleval Briti Nõukogu korraldatud näitus „Less Alternative Living Strategies“, kus 18 kunstnikku uurivad „elamise ideed“, võimalust säästlikumaks tulevikuks läbi mikroarhitektuuri ja makrodisaini. Üleval on muu hulgas ka Michael Rakowitzi töö „ParaSITE“ 1998. aastast, täispuhutav tuub, mis ennast maja külge kinnitab; Dré Wapenaari puude otsa riputatavad telgid; Krzysztof Wodiczko jämeda palgi sarnane terava ninaga „Homeless Vehicle“; Andrea Zitteli „A-Z Living Stations“ , millega kunstnik on eksperimenteerinud juba pikemat aega.\nKonkursid, näitused ja workshop’id ajutiste varjupaikade teemal on saanud väga populaarseks. Ühest küljest on see tudengitele hea miinimumpinna läbilahendamise harjutus, mis on kasulik, silmas pidades tulevast tööd arhitektina, teisest küljest näitab aga, et teema on ajakohane. Ajutisi elupaiku kavandatakse nii kodututele kui ka kõigile „teisitimõtlejatele“. Kerged elamisüksused, midagi helikopteriga katusele tõstetava Loftcube´i  sarnast, pidavat ka turul aina populaarsemaks muutuma. Omada sõltumatut eluaset on ihaldusväärne ja ka võimalik.\nJa Eesti? Tallinna kinnisvaraturu analüüsis tuuakse välja elamispinna pidev kallinemine. Kuna masselamuehitus on lakanud, annab enam tooni kvaliteet- ja väikeelamuehitus, sh eramud. Strateegia „Tallinn 2025“ kirjeldab, kuidas „samal ajal suureneb sotsiaalselt probleemsete, n.-ö. „õnneotsijate“ sisseränne, mis „võib tuua kaasa olulisi probleeme – linnaelanike sotsiaalse kvaliteedi langus, teatud piirkondade slummistumise süvenemine jne“.\nPealinnas arvatakse olevat 10 000 kodutut. Igal aastal leitakse rohkem vägivallatundemärkideta tuvastamata surnukehi, kodutute öömajades veedab öö rohkem inimesi, kui seal kohti on.\nPaljud nende klientuurist koonduvad slummistunud linnaosadesse, mille elanikud moodustavad „suhteliselt suletud ringkonna, kus on tekkinud oma subkultuur, valitsevad neile mõistetavad õigluse ja õiguse kriteeriumid, oma moraal, mis suures ulatuses on vastuolus ühiskonna enamuse moraalsete tõekspidamiste ja riigis kehtestatud õiguskorraga“. Linnas on „tekkinud täiendav sotsiaalse pinge allikas, mis genereerib kuritegevust, haigusi (tuberkuloos jt), soodustab narkomaania ja prostitutsiooni levikut, segab või häirib asumi elanike igapäevaelu“.\nSeda situatsiooni saaks hea disaini ja avaliku teavitustöö abil muuta, usuvad arhitektid. 2005. aasta sügisel korraldas Arhitektide Liit workshop’i “atraktiivsete arhitektuursete lahenduste leidmiseks kodutute elu korraldamiseks“, ettepanekut ajutisele elamisele, kus oleks tagatud inimese eksistentsi esmased vahendid ja turvalisus.\nValminud töödes hakkab silma kaks stsenaariumi: kas futuristlikud projektid – elamine (irreaalsele) supervagabundile –, mis jäävad ilmselt kuhugi heade ideede sfääri ühiskonda järele ootama, või mõnd juba olemasolevat tarbeeset muutev-täiustav lahendus. Paljud toovad kodutu koos tema uue koduga tänavale, avalikku ruumi, kus ta täidab senise tühiku – nagu lillemüügiputkaga või avaliku WC-ga Laila Põdra, Tricia Stuth, Marko Järvela oma efektses töös Linnakiosk – või on objektid kaetud suurte reklaampannoodega, et möödakäijatele selle elukülje olemasolu meelde tuletada. See pole mitte parasiitlus, vaid sümbioos.\nTöödest kõige sümpaatsem oli aga Katrin Koovi, Kaire Nõmme, Heidi Urbi ja Siiri Vallneri sõiduteede vahel paiknevate reklaamtahvlite modifikatsioon, kus kahe pannoo vahelisest 1,1 m laiusest ruumist saaks öine peatuskoht ühele-kahele inimesele. „Linna keskel, heade vaadetega, turvaline, koristamise eest kannab hoolt tänavapuhastusfirma“, kirjeldavad autorid.  Kui need varjualused kesklinnast väljapoole hajutada, oleksid suveöödel ilmselt õnnelikud ka joodikud, tee peale jäänud hääletajad ja armastajapaarid.\nVäliselt on eelmisele tööle sarnane ka Indrek Saarepera mobiilne ajutine elamisüksus ”üksikule vähenõudlikule inimesele”. Mõnikord ümbritsevale täiesti avatud, mõnikord tihedaks uruks kokku pakitud, tundub see lahendus kõige elujõulisem, sest on kõige laiemalt kasutatav. Nagu autor ise välja toob, näiteks ka katastroofipiirkondades. Paistab, et nõudlus selles vallas ei vähene ning seda ei saa enam ka nii kergelt ignoreerida kui kodutuid.\nDisainer saab kodutu avalikkuse ette tuua, eksponeerides teda tema hädas, erilisuses ja puutumatuses. Teised hoiavad kodututele mõeldud lahendused nii ühiskonna kui ka nende endi rahuks muust maailmast kõrval, pakkudes vaikset elu, ja kui tahet on, rehabiliteerumist läbi töö. Ainuüksi arhitektid ei saa kodutuse probleemi lahendada, aga on hea, et nad on õla alla pannud.\nVt. ka Mike Davis. Slummide planeet. – Ehituskunst nr. 41/42. http://www.ehituskunst.ee/et/12/4142/mike_davis_slummide↵\nMadis Jürgen. Eluase kodutule kui efektne atraktsioon? – Eesti Ekspress, 28.09.2005.↵\nTyler Cowen. An Economist Visits New Orleans. – Slate. 18.04.2006 http://www.slate.com/id/2140224/entry/2140206/↵\nCatherine Slessor. Small is Human – Architectural Review, September 2002, lk. 42-43.↵\nStrateegia „Tallinn 2025“, § 1.4.2↵\nStrateegia „Tallinn 2025“, § 2.4.4.1↵\nKarin Paulus, Kodu kodutule. – Eesti Ekspress, Areen, 19.10.2005.↵


Sellest, et ma enam ei luba, et siia tihedamini kirjutan ja sellest, mida ma teen ehk väike elu update\nOoo tere, ma olen see Mari, kes lubas endale (ja vist sulle ka), et ta ikka paari päeva tagant annab siia endast uue postituse näol märku. Hahha, jep. Hops ja nüüd olen hoopis Mari, kes tuli siia, et öelda ta hetkel ei jõua siia mitte kuidagi nii tihti kirjutama, kui süda tahaks.\nMul on hetkel liiga palju raudasid tules ja ma olen läbipõlemise äärel. Ma lihtsalt tahaks kõike teha ja kirjutada ja kaasa mõelda, aga ma ei jaksa. Ma pean oma mõtte- ja kirjatööd rohkem struktureerima ning planeerima ja kahjuks on see blogi hetkel mu prioriteetidest suht viimasel kohal. Ma pean pausi tegema.\nMa tahan Miuksi nii kiirelt kui võimalik turule saada. Jah, ma olen juba projekti valmis saanud ja finantsplaani... Ja ka tooteid oleme Kadriga juba päris palju õmmelnud... jep, need tooted, eile õhtul avastasime jälle, et ikka on vaja kuskilt midagi muuta ja terve õhtu läks hoopis sellele, et harutasime asju lahti ning õmblesime uuesti kokku. Täitsa pael ikka, kui keeruline saab olla ühe laste pusa tootmiskõlbulikuks arendamine. Aga nagu Silver ütleb, kui see oleks imelihtne, siis teeksid seda kõik.\nVot, Miuksiga on nii.\nAga lisaks harin ma end ka sotsiaalmeedia alal ja istun igal esmaspäeval kolm tundi loengus. Ma ei ole distantsõppega 100% rahul ja ka mitte selle kursusega, kus ma käin, aga tahan selle siiski ära teha ja oma paberi kätte saada.\nMa panin hetkel ka koostööd pausile. Kuni suveni ei võta midagi uut juurde, teen lihtsalt ära kõik mis juba kokku lepitud on ja siis puhkan. Suveks töötan välja koostööde hinnakirja ja viin oma blogis ja Instas süsteemi uuele tasemele ehk sa hakkad nägema vähem koostöid, aga need hakkavad olema rohkem läbimõeldud, struktureeritud ja olenevalt pakkumise mahust mulle ka reaalselt tulutoovad. Ok, mul on endiselt sees hirm, et äkki keegi ei taha siis enam minuga üldse koostööd teha aga fu*k it, olen ju selleks ajaks ikkagi koolitatud SMM spetsialist.\nLisaks on mul kuklas kipitamas mu raamat, mu imeline lasteraamat, millega hakkab juba tuliseks minema. Ehk kui ma siia ei kirjuta, siis tea, et see on suurema eesmärgi nimel ja ma lihtsalt TAHAN selle lasteraamatu valmis saada nii, et see jõuaks "Minu esimene raamat" konkursile.\nAprilli jooksuväljakutse jätsin ma ka pooleli. Ma lihtsalt ei saanud esimesel nädalal eriti joosta, sest puusa närv valutas ja siis tuli veits jonn peale ja laiskus ja appi, ma tõesti ei suutnud end enam kokku võtta. Aga proovin endaga leebe olla ja mõelda, et jooksen siis, kui tunne õigem on.\nVeel on mul mõttes üks mega-mega lahe heategevusprojekt, mille jaoks tahan hakata hiljemalt juuni alguses sponsoreid otsima ehk mul on selle projekti kirjutamisega ka juba tuli suht takus. Aga see on tõesti eriti lahe mõte (vähemalt mu enda ja nende üksikute arvates, kelle ma juba sellesse pühendanud olen) ja kindlasti kui asi vormis on, siis annan ka sulle sellest täpsemalt teada.\nJa veel on mul ka Fashion Revolution pidevalt mõttes! Ma ei saa öelda, et sinna liiga palju oma energiat panen, ma tahaksin teha seda tunduvalt rohkem... aga natuke ikka, mõned videod ja paar koosolekut ja jah, tahaks ka teemakohaseid artikleid eesti keelde refereerida ja kodulehel avaldada, aga see on hetkel mul veel ainult mõttena peas... ja peab ootama.\nÜhesõnaga, ma niiiii tahan kõike kõike teha! Hahha, ma tahaks suvel Värav Cafesse tööle ka minna, aga vist ei jõua. Kandideeri sa, kui otsid (lisa) tööd ja tunned, et kõnetab, mega lahe kohvik ja mega lahedad õed on omanikud, Instas on neil täpsem kuulutus üleval.\nNoh, ja vahepeal tahan veel oma musirullidega ka parimat aega veeta. Õnneks juba järgmisel nädalal lähemegi kolmekesi koos Mooste Villasse puhkama, ja loodusesse ja sauna ja tsillima ehk siis kolm päeva ma jälle mitte midagi ei tee, aga katsun mitte süümekaid tunda ja hoopis seda aega maksimaalselt oma patakate laadimiseks ära kasutada.\nSaad vist aru küll, et ma tulin siia vabandama ja tõestama, et ma olen hetkel päriselt ka oma mõtted veits kinni tõmmanud ja loodan, et mõistad ja käid siin ikka aeg-ajalt piilumas. Või tead, kui sind päriselt huvitab, kui ma siia midagi kirjutan, siis pane hoopis oma energia kokkuhoiuks mu FB lehele Mari Jaanus Blog like, sest jagan sinna alati, kui midagi uut kirja saan.\nOle ikka musi ja varsti on suvi!\nLabels: Elustiil motivatsioon Mõtted Vabaaeg


Lasterikaste perede suvepäevad – Katz kokkab\nLasterikaste perede suvepäevad\naugust 7, 2016 august 19, 2016 ~ Katz kokkab\nHuh, üks väga vihmane ja väsitav nädalavahetus saab kohe mööda. Käisime Tartumaa lasterikaste perede suvepäevadel- nagu igal aastal. Kõik tulevad autodega kohale, panevad telgid püsti, on võistlused, ühissöömised, grill ja chill. Oleme seal käinud juba aastaid. Ema on Tartu Pereliitu kuulnud juba sellest ajast , kui see loodi. Ja see on üle kahekümne aasta tagasi kindlasti.\nEma just täna rääkis, et tänapäeval tulevad kōik autodega kohale, ei ühtki suurt tellitud bussi. Aastal 1998 olevat olnud vaid tellitud bussid, maaliinibussid ja see korjas siis Tartus Vanemuise teatrimaja ees kõik rahva peale kogu tavaariga- telgid, madratsid, kotid. Tol ajal oli vast mõnel üksikul auto , vähemalt Pereliidus. Aeg on ikka tohutult edasi läinud.\nTänu Pereliitu kuulumisele oleme väga paljudes sellistes kohtades käinud kuhu muidu ei satuks . Nii, et siinkohal pean oma ema tänama, et ta niivõrd aktiivne ja osavõtlik on kõiges olnud, et oleme saanud palju käia ja näha lapsest saadik. Kui mu emaga linna peale minna, siis võib kindel olla, et peab koguaeg tema järel ootama, sest ta tunneb kõiki ja kõik tunnevad teda 🙂 Ja siis on vaja teretada ja jutustada paar sõna igaühega. Lapsepõlves me vihkasime seda. Nüüd enam ei häiri 🙂\nAga tulles tagasi suvepäevade juurde, siis seekord oli meid õnnistatud vihmaga. Korra nägime päikest ka , aga üldiselt pilves ja vihmane ning öösel veel äikest ka sekka.\nEsimene öö Brenda oli ehmunud ja ei saanud aru vist , et miks ta peab õues magama . Mis asi see telk on ja miks ta peab seal magama jääma. Lisaks oli tal mingi kõhuvalu vist. Igatahes oli väga rahutu ja nutune. Hanna- Liisa kartis alguses äikest ja pärast häiris teda Brentsi nutt. Nii, et magama saime kahe- kolme ajal alles. Teine öö , olime harjunud või nii väsinud lihtsalt, magasime nagu karud.\nHanna-Liisale ja õe tüdrukutele meeldis kõige rohkem jooga vist. Sinna oli kutsutud joogaõpetaja ja ka mina ühinesin jooga tunniga . Tõsiselt mõnus oli.\nVeel oli kavas võrkpall, noolevisked, kuuli jänn, korvpalli visked, mälumäng, aaretejaht, disko.\nKahju oli vaid sellest, et mina olin üksi lastega, nagu üksikema seal . Oleks tahtnud, et mees ka oleks osa võtnud suvepäevadest. Aga temale ei meeldi ei vihm, ei telkimine ja sada muud häda, aga mina ei hooli sellest. See kuidagi traditsiooniks saanud , väiksest saati ju käidud ja vihm ei saa seda traditsiooni murda. Seega lähen kindlasti ka järgmisel aastal. Korra aastas võiks ju telkida. Peale kahte vihmast ööd telgis on koju jõuda nii hea. Vahel peab kodust ära käima, et meelde tuletada kui hea on ikka oma kodu , oma voodi.\nTahaks siia veel lisada video tüdrukute jooga vaimustusest ja kuidas Brenda mööda platsi jooksis üks samm edasi kaks sammu tagasi , kukkudes ja kurjustades. Aga kahjuks avastasin, et videode laadimine maksab , seega jääb ära .\nJärgmine nädalavahetus on Brenda 1-aasta sünnipäevapidu. Seega homsest hakkab tõsine mängude ja söökide paika panemine. Tordi osas on tordimeistriga enam- vähem ühele arusaamale jõutud. Brendal ja Hannal on kleidid olemas. Mina ja Raks peame veel poest leidma midagi punast. Mängude pealkirjad on teada, aga pean veel täpselt läbi mõtlema mida kuidas ja mis auhinnaks. Ploomipuud on vaja osta- tahame Brendale ja Hannale sünnipàeval oma puud istutada. Igavesti kihvti lehekülje leidsin tänu augustibeebide grupile, üks ema pani enda lapse sünnipäeva kinkide soovid nagu listina ja listi lingi külalistele, et mida lapsele sünnipäevaks kinkida. Seal siis saab asja nii öelda ära bronnida, et kõik näevad, kui asi on juba võetud , siis ei satub samu asju topelt .\nTegin Brendale ka sellise listis:\nBrenda soovide nimekiri\nMinu arust jube asjalik list ja lihtsustab külaliste vaeva. Väga paljud, kel endal väikseid lapsi pole, ei kujuta ette ka mida 1-aastane endale soovida võiks 🙂\nNüüd jääb loota veel vaid ilusale ilmale!\nPostitatud Mõtted, Pereelu, Uncategorized\tbrenda soovide nimekirisuvepäevadTartu lasterikaste perede suvepäevadvihmane\n‹ PreviousKasvatakse koos lapsega!\nNext ›Kui kripeldama jääb, tuleb osta!


Asjad, mida sa sotsialistliku Ida-Saksamaa kohta võib-olla varem ei teadnud - Ajalugu - Heureka\nAsjad, mida sa sotsialistliku Ida-Saksamaa kohta võib-olla varem ei teadnud\n14. oktoober 2017, 19:30\nBerliini müür 1962. aastal. Grafitil on kirjas: "On ainult üks Berliin!"\nPärast Teist maailmasõda jagati Saksamaa neljaks erinevaks okupatsioonitsooniks Suurbritannia, USA, Prantsusmaa ja NSVL vahel. Esialgne plaan oli see, et tsoonid jäävad kehtima kuni demokraatliku Saksamaa loomiseni. Külma sõja tõttu läksid aga asjad teisiti ning loodi kaks erinevat riiki: Saksamaa Liitvabariik ja Saksa Demokraatlik Vabariik.\nSaksamaa taasühinemise tegid võimalikuks NSV Liidus maad võtnud perestroika ja glasnost. 9. novembril 1989 langes Berliini müür, 3. oktoobrist 1990 oli Saksamaa taas terviklik riik.\nNeljaümmend aastat arenesid Ida- ja Lääne-Saksamaa aga täiesti erinevas rütmis.\nSaksa Demokraatlikus Vabariigis oli väga palju suvilaid ja aiamaasid\nKuna suur osa elanikest pidi elama pisikestes linnas asuvates paneelmajades, ei ole ime, et nädalavahetusel oli kõigi unistus põgeneda linnast välja suvilasse või aiamaale. Suvilakultuur valitses tegelikult terves Nõukogude Liidus.\nSaksa DVs oli oli umbes 2,6 miljonit suvilat ja 855 000 aiamaad. Need, kellel suvilat või aiamaad aga ei olnud, käisid lihtsalt looduses matkamas.\nSuvilapiirkond Saksamaal. Foto:\nFOTO: Caro / Markus Waechter/Scanpix\nVähemalt üks inimene üheksakümnest töötas mitteametlikult salapolitsei heaks\nIda-Saksamaa elanikke jälgiti kullipilgul. Suur osa Saksa DV julgeolekuorganisatsiooni Stasi (Staatssicherheit) informatsioonist pärines tavalistelt kodanikelt.\nStasi andmete kohaselt töötas 1989. aastal nende heaks umbes 189 000 inimest ehk üks inimene üheksakümnest. Lisaks mitteametlikele kaastöölistele tegeles inimeste taga nuhkimisega aga ka ametlik Stasi meeskond.\nBerliin ei olnud ainuke Saksamaa linn, mis oli barjääriga eraldatud\nSeda, et Berliin oli betoonist barjääriga eraldatud, teavad ilmselt kõik. Seda, et Baieri–Tüüringi piiril asuv Mödlareuthi küla viiskümmend elanikku jagati 1961. aastal Berliiniga üheaegselt püstitatud müüriga kahe riigi kodanikeks, paljud aga ei tea. Ühel pool müüri oli Saksa DV ja teisel pool USA sektor.\nMödlareuthi müür. Foto:\nSaksa DV-s armastati taaskasutust\nAutokered ei olnud ainukesed, mida Ida-Saksamaal tehti taaskasutatud materjalidest, see kehtis ka teksade ja paljude muude asjade kohta. Lapsed kogusid pudeleid, paberit, purke, metalli ja said nende eest kogumiskeskuses raha.\n1990ndatel aastatel lõpetas riik aga kogumiskeskuste finantsseerimise.\nSaksa DV emad annetasid 1989. aastal 200 000 liitrit rinnapiima piimapankadele\nAlates 1952. aastast pidi kõigis Ida-Saksamaa linnades, kus on vähemalt 50 000 elanikku, olema rinnapiimapank. Doonorid said vastutasuks toidukuponge.\n1958. aastaks oli Ida-Saksamaal 62 piimapanka, Lääne-Saksamaal aga ainult 24. Läänes elavad inimesed kartsid haiguseid, mis võivad rinnapiimaga levida.\n1989. aastal annetati Saksa DV-s rinnapiimapankadesse umbes 200 000 liitrit piima. 1990. aastal suleti kõik rinnapiimapangad, viimasel ajal on need Saksamaal aga jälle populaarsust kogumas.


ENERGIATSÜKLID: KUIDAS GAIA AASTAVAHETUSE POSITIIVSET ENERGIAT OMA LEMMIKUKS ÄRA KASUTADA - TARKUS JA TEADMISED - 2022\nOleme energiatsüklitest palju kuulnud. Loodus uueneb pidevas sündimise ja surma tsüklis. Ka energia, mida me oma isiklikesse projektidesse trükime, elutsükkel läbib muutuste ja taassünni üleminekut.\nMitu korda ei tea me, kuidas oma energiatsüklite servi ja orusid ära kasutada. See sõltub sügavate isiklike teadmiste ja vaimse refleksiooni protsessist . Nendel kuupäevadel, kui talvine pööripäev jõuab inimkonna aastase tsükli sulgemiseni, on maailma energiad drastiliselt mobiliseeritud.\nSaate ära kasutada nende energiavoolude suurt hoogu, mida jagate kogu liigiga. Kasutage neid hüppelauana, et täita kõiki oma eesmärke.\nLoodustsükli massilisel taaskäivitamisel visatakse kulunud või vanad elemendid ära, et anda neile teed ja koht uuele. See soosib teid igasuguste projektide, suhete, emotsioonide jms sõlmimiseks ja avamiseks. Me teame, et mitmel juhul võib olla tõesti hirmutav astuda esimene samm lahti saada sellest, mis on meid kogu aasta takistanud. Samuti astuge esimesed sammud meie unistuste ja eesmärkide täitmiseks. Kuid see on aasta kõige soodsam aeg seda teha.\nLooduse tsüklid uuenevad\nSiin on lihtne viieastmeline juhend, mille abil saate hakata Maa energiatsüklit enda kasuks kasutama.\nKirjutage ülevaade sellest, mis teie jaoks enam ei tööta: Aktsepteerime seda, aasta jooksul oleme kogunenud palju asju. Positiivne ja negatiivne. Mitu korda, mida peame positiivseks muutuseks, kaasnevad meie olemusele kahjuks kahjulikud elemendid. Suhe, mis ei toimi üldse, töö, mis nõuab kontolt rohkem, projekt, mis tekitab rohkem ärevust kui heaolu. Objektiivselt analüüsida seda, mida me oma elus ei vaja, on vaja palju julgust. Eriti kuna peame vajalikuks ohverdamist ja ebamugavustunnet ning hoiame neid iga hinna eest kinni. Algusesse laskmine teeb kindlasti haiget. Kuid mõelge oma tulevikuolemisele ja kui palju see tänab teid selle energilise võimaluse ärakasutamise eest, et vabaneda emotsionaalsetest ballastidest.\nKujutage ette oma unistusi ja oma lähtepunkti: Ainus, mis on hirmutavam kui lahti laskmine, on meie unistuste ja soovide käik. Õnneks saate hakkama maailma energia uuendamise suure vooluga. Usaldage looduse energiaid ja laske neil oma paat ellu viia. Kui julgete sel ajal projekte või suhteid algatada, tunnete heaolu impulssi ja lisavõimalusi.\nLisaks ei ole aasta paremat kohta selliste meetmete võtmiseks, mis on seotud meie tervise ja füüsilise heaoluga.\nKasutage sümbolite tugevust: vähesed asjad mõjutavad energiat sama tõhusalt kui sümbolid. Puhastage kapp, tehke oma kodus sügavpuhastus. Kingi oma lähedastele armastussümbolid. Muutke oma pilti, õppige midagi uut. Hankige visuaalseid sümboleid projektidest, mida soovite läbi viia. Reisikaart, sportlik keha uue tervisliku rutiini jaoks, mantra uue vaimse teekonna eesotsas. Samuti lükkab ta kartmata tagasi selle, mis sümboliseerib vana ja valusat. Teil pole seda oma keskkonnas tõesti vaja.\nVaadake oma sisemuse energiamuutusi : õppige tuvastama oma hinge peent energiamuutusi. See halb emotsionaalne serv või need äkilised optimismi taastekked on väga oluline signaal, mida te ei tohiks kergekäeliselt võtta. Teie kehal on loomulik eelsoodumus maa energiatega sünkroonimiseks. Usaldage teda ja järgige oma intuitsiooni eksimatut nõu.\nSaate sünkroonida suure Gaia energiaga: Gaia suur energiavõrk tagab teie heaolu ja edu alati. Oleme kõik tema lapsed ja anname kõik meile armastuse energiat. Kui õpite oma olemuse muutusi tuvastama, tuvastate samal ajal muutused maa energiatsüklites.\nUuendage ennast Gaia energiaga\nÄrge kartke. Taevane joondamine on nendele kuupäevadele soodsam, nii et julgete end vabastada ja vastu võtta.\nAUTOR: Kikio, hermandadblanca.org suure pere toimetaja\n01COBRA: uskumatu läbimurre, mille nimi on tihenduskoodis\n013 märki, mis näitavad, et teie partner manipuleerib teiega\n01El Morya: Agressiooni muutmine eneseteadvuseks - 2. osa\n01Mathew Wardi sõnum USA valimiste kohta. Detsember 2016 (tõlge hispaania keelde)\nNoorukieas: kuidas olla su sõber ja aidata sul küpseda\nÖeldakse, et noorukiea on mässaja vanus ning inimese kõige raskem ja valusam etapp. Kas see vastab tõele? Või on asi selles, et oleme selle väite tõekspidamiseks palju koostööd teinud? On tõsi, et 12–18 aasta jooksul toimub see olulise küpsemise perioodil, kus toimub mitte ainult hormoonide ja süsteemide kiirenenud liikumine, mis peavad uuega kohanema füsioloogilised vajadused, mis vastavad kasvule ja seksuaalsusele, kuid on ka aeg, kus noorukid proovivad omal moel maailma nautida, nad avastavad ennast ja see tähendab Vajadus vabaneda sellest, mida nad tunnevad, muudab nad pilveks, mis takistab\n1. Kõigepealt peab inimesel olema laps, kes õpib, kellel on puhtus. Mõistlik laps on vaeva, alandlikkuse, puhtuse embleem ja on valmis õppima. Inimene on lapseks saades Jumala kuningriigis ja kui ta enam laps ei ole, pole ta Jumala kuningriigis. 2. See avab tee uueks õpetuseks. Kaasaegsed inimesed meenutavad lund. Lum\nKas sa tead, et klassikalises maagiast antiik-Kreekas oli pidev jutt ? Kuuleme palju nende filosoofide, kirjanike ja legendide kohta, kuid mitte nii palju nende okultismi kohta. Loitsud, nekromantsus ja horoskoop olid selle rahva igapäevaelus väga olemas. Klassikaline maagia Vana-Kreekas: sissejuhatus Lisaks kõige keerukamatele demokraatlikele või hingeteooriatele olid klassikalised kreeklased enamasti kindlad usklikud, maagia pooldajad ja praktikud . Te\nAkashi ring, autor Krayon\nAngelic Reiki kursuse 1. ja 2. tase Mehhikos


PUIDU SÜVAIMMUTUSVAHEND AURA PROTECT BROWN 9L PRUUN - Viimistlusmaterjalid - Kõik tooted - bauhof.ee\nPUIDU SÜVAIMMUTUSVAHEND AURA PROTECT BROWN 9L PRUUN\n• Lahustipõhine biotsiidisisaldusega puitkonstruktsioonide süvaimmutusvahend.\n• Imbub sügavale puidu pinda ja sisaldab biotsiide, mis konserveerivad puidu ja tagavad kindla kaitse mädanemise, hallituse ja sinetuse eest.\n• Töödeldud pind ei vaja ülevärvimist.\nAura Protect Brown on lahustipõhine biotsiidisisaldusega süvaimmutusvahend varjatud puitpindade pikaajaliseks kaitseks. Imbub sügavale puidu pinda ja sisaldab biotsiide, mis konserveerivad puidu ja tagavad kindla kaitse mädanemise, hallituse ja sinetuse eest. Töödeldud pind jääb helepruun ja ei vaja ülevärvimist.\nToode on ette nähtud puidust sarikate, müürilattide, põranda – ja laetalade jt. puitkonstruktsioonide töötlemiseks. Ei sobi siseruumides olevate lahtiste puitkonstruktsioonide, otseses kokkupuutes vee või maapinnaga olevate puitpindade ega õues otsese päikesepaiste käes olevate puitkonstruktsioonide töötlemiseks.\n• Kuivamisaeg (+20°C; RH 50%): 1-2 tundi\n• Vedeldi: toode on kasutusvalmis ega vaja lahjendamist\n• Värvimistingimused: sobiv töötemperatuur üle +5°C, lubatud suhteline õhuniiskus kuni 80%\nTootja tootekood 58284\nKaal, kg 8.37 kg\nKatvus, l/m² 4-10\nKuivamisaeg, h 1-2 tundi\nhttps://www.bauhof.ee/et/viimistlusmaterjalid/puidu-suvaimmutusvahend-aura-protect-brown-9l-pruun-446369 4260627 PUIDU SÜVAIMMUTUSVAHEND AURA PROTECT BROWN 9L PRUUN https://www.bauhof.ee/media/catalog/product/4/4/446369_D1.jpg 56.00 56.00 EUR InStock /Kõik tooted/Viimistlusmaterjalid /Kõik tooted/Viimistlusmaterjalid/Puidukaitsevahendid /Kõik tooted/Viimistlusmaterjalid/Puidukaitsevahendid/Immutusvahendid • Lahustipõhine biotsiidisisaldusega puitkonstruktsioonide süvaimmutusvahend. • Imbub sügavale puidu pinda ja sisaldab biotsiide, mis konserveerivad puidu ja tagavad kindla kaitse mädanemise, hallituse ja sinetuse eest. • Töödeldud pind ei vaja ülevärvimist. • 14-päevane tagastusõigus Aura Protect Brown on lahustipõhine biotsiidisisaldusega süvaimmutusvahend varjatud puitpindade pikaajaliseks kaitseks. Imbub sügavale puidu pinda ja sisaldab biotsiide, mis konserveerivad puidu ja tagavad kindla kaitse mädanemise, hallituse ja sinetuse eest. Töödeldud pind jääb helepruun ja ei vaja ülevärvimist. Kasutuskoht: Toode on ette nähtud puidust sarikate, müürilattide, põranda – ja laetalade jt. puitkonstruktsioonide töötlemiseks. Ei sobi siseruumides olevate lahtiste puitkonstruktsioonide, otseses kokkupuutes vee või maapinnaga olevate puitpindade ega õues otsese päikesepaiste käes olevate puitkonstruktsioonide töötlemiseks. • Katvus: saetud puidul 4-6 m²/l, hööveldatud puidul 8-10 m²/l • Kuivamisaeg (+20°C; RH 50%): 1-2 tundi • Vedeldi: toode on kasutusvalmis ega vaja lahjendamist • Töövahendid: pintsel, sissekastmine • Värvimistingimused: sobiv töötemperatuur üle +5°C, lubatud suhteline õhuniiskus kuni 80% add-to-cart 1 tk 8% 56,00\nPUIDU SÜVAIMMUTUSVAHEND AURA PROTECT BROWN 9L PRUUN on lisatud ostukorvi